NaiveNeuron/SloPal huggingface dataset:
Michelko, Roman, poslanec NR SR (2024-04-19):
Dobré, k hlúp... nič. Dobre. Dobre, dobre. Takže. Idiot. Áno, samozrejme, ste ťažký oligofrenik. Idem k pani, chcem ďalej čas, lebo toto nie je možné. Veď 30 minút mi tuná skákal tento do reči. Pani... Tridsať sekúnd. Dobre. Pani Jaurová, ja vždycky veľmi pozorne sledujem, čo hovoríte, lebo vás rešpektujem ako osobu, ktorá bola v kultúre zorientovaná a tiež chce pomôcť. Veľmi intenzívne som čakal, aké to ľahké, elegantné riešenie navrhnete. Nejak som to nevidel. Troška ma mrzí, a dokonca aj celkom dosť, že vlastne od predloženia pozmeňováka až do tejto rozpravy bolo osem dní. Dal som to minulý pondelok, štvrtok sa to odložilo z výboru. Vyšlo to v utorok, bolo obrovské množstvo času, a dokonca bolo asi nie celkom šťastné, že ste komunikovali s kolegami z koalície, ale nie so mnou. Ja som vždy ochotný na tieto veci. Mohli sme to včas a racionálne začať riešiť a ja som, samozrejme, ak by tie argumenty boli pádne, tak ja mám záujem, aby fungoval fond a aby sa pomohlo kultúre a nie ničilo. Tie ostatné výhrady, ja naozaj ako nevidím tie katastrofické scenáre. Rada fondu bude v prenesenom význame robiť to, čo robil teda minister, výnimočné veci korigovať. Ale dobre, však môžeme sa aj ďalej reagovať, uvidíme ešte v rozprave budem v ústnom určite reagovať na celú túto a... (Prerušenie vystúpenia časomerom.)
Bugár, Béla, podpredseda NR SR (2018-10-23):
Nech sa páči, prezentujme sa a hlasujme. (Hlasovanie.) Prítomných 147, za 48, proti 58, zdržalo sa 41 poslancov. Návrh sme neschválili. Nech sa páči.
Turčanová, Andrea, poslankyňa NR SR (2024-10-02):
Ďakujem. Ja sa chcem poďakovať za ten príklad s Prešovom, lebo myslím si, že to je taký krásny modelový príklad toho, čo spôsobí zle politické rozhodnutie pre budúcnosť. A áno, my dvesto rokov chodíme do Kysaku kvôli tomu, že niekto pred tými dvesto rokmi rozhodol, že železnica je niečo zlé a mu tam netreba nič, hej, aby obchádzali. A mám pocit, že za tých 30 rokov, odkedy žijeme v slobodnej krajine, tak sme prijali možno tisícky ďalších takýchto zlých rozhodnutí, ktorých konečné dôsledky budú pociťovať ešte naši vnuci a pravnuci, ale je potrebné na to upozorňovať. A ja verím, že kolegovia, ktorí dnes majú moc v rukách, pozorne počúvajú a aj keď opozičné návrhy neprijímajú a nehlasujú za nich, tak verím, že si niektoré osvoja a predložia ich vlastné, ako svoje vlastné, a ja veľmi rada takéto návrhy potom podporím. Ďakujem.
Jurinová, Erika, podpredsedníčka NR SR (2015-03-24):
Tak pokiaľ idete pokračovať, pán poslanec, tak už zajtra ráno o deviatej...
Gašpar, Tibor, podpredseda NR SR (2024-09-13):
Ďakujem pani poslankyni. Ďalší pán poslanec Pollák.
Gröhling, Branislav, poslanec NR SR (2017-05-12):
Vážená pani predsedajúca, kolegyne, kolegovia, návrh zákona, ktorým sa mení a dopĺňa zákon č. 317/2002 (pozn. prepis.: správne „2009“) Z. z. o pedagogických a odborných zamestnancoch pojednáva o výchovnom a kariérovom poradenstve, čo je čoraz potrebnejším elementom v prostredí slovenských škôl a čo sa dotýka potreby riešiť problémy žiakov so špeciálnymi výchovno-vzdelávacími potrebami, ako aj potreby kariérneho a študijného usmernenia žiakov. Avšak aktuálne znenie zákona je nejasné, rozdeľuje kompetencie výchovných a kariérových poradcov a neposkytuje im dostatočný čas, aby sa venovali tejto pozícii. Zároveň má kariérové poradenstvo stále pomerne slabú pozíciu na školách a v konečnom dôsledku vedie k neefektívnosti systému vzdelávania či v štúdiu odborov, ktoré absolvent nevyužije vo svojej nasledovnej práci. Novela zákona upravuje hlavne nezrovnalosti medzi zákonom 245 o výchove a vzdelávaní (školský zákon), ktorý pozná pozíciu výchovného poradcu, nie však kariérového poradcu, a zákonom 317 o pedagogických zamestnancoch a odborných zamestnancoch, ktorý však rozlišuje už tieto dve samostatné pozície výchovného poradcu a kariérového poradcu. Novela zlučuje tieto dve pozície do jednej pozície, a to školského poradcu, jasne definuje jeho kompetencie a definuje náplň kariérového poradenstva. Školský poradca sa teda stáva vedúcim zamestnancom a má na starosti koordináciu pedagogických asistentov v škole alebo v školskom zariadení a touto cestou sa naňho budú vzťahovať aj veľmi jasné podmienky a profesionalizuje sa jeho pozícia, na ktorú musí mať prvú atestáciu a musí vykonať potrebné kvalifikačné štúdium. My ako navrhovatelia, alebo ja ako navrhovateľ, okrem profesionalizácie tejto pozície zavedením kvalifikačného štúdia odporúčame rozšírenie času na poradenskú prácu školského poradcu, a teda aj na zväčšenie zníženia úväzku. Ďakujem.
Valášek, Tomáš, poslanec NR SR (2020-10-13):
Vďaka. Toto nesúvisí s prerokovaným zákonom. Len pripomienka, že európsky výbor sa stretáva zajtra o dvanástej. Vďaka.
Klus, Martin, podpredseda NR SR (2019-10-22):
Ďakujem, pán minister. Pýtam sa, či má záujem o slovo spravodajca.
F. Devínsky, poslanec: (2004-05-27):
Gestorský výbor v zmysle uznesenia výboru č. 223 odporúča Národnej rade Slovenskej republiky prijať nasledovné uznesenie: 1. vziať na vedomie správu o priebehu reformy vysokého školstva na Slovensku a jej dopadoch na študentov vysokých škôl, 2. žiadať vládu Slovenskej republiky, aby vo východiskách rozpočtu na rok 2005 realizovala medziročné navýšenie kapitoly Ministerstva školstva Slovenskej republiky o 1,4 mld. Sk pre dokončenie reformy vysokých škôl a na zabezpečenie priority vzdelávania a vedy na Slovensku v súlade s prioritami Programového vyhlásenia vlády Slovenskej republiky a v súlade s prioritami budovania vzdelanostnej spoločnosti v Európskej únii. Návrh uznesenia Národnej rady je prílohou tejto správy. Žiadam hlasovať o návrhu uznesenia ako celku. Pán predsedajúci, skončil som, prosím, otvorte rozpravu a zároveň sa hlásim ako prvý do rozpravy.
V. Veteška, podpredseda NR SR: (2006-03-15):
Budeme pokračovať druhým a tretím čítaním o zákone z 2. februára 2006, ktorým sa mení a dopĺňa zákon č. 381/2001 Z. z. o povinnom zmluvnom poistení zodpovednosti za škodu spôsobenú prevádzkou motorového vozidla a o zmene a doplnení niektorých zákonov v znení neskorších predpisov a ktorým sa dopĺňa zákon č. 40/1964 Zb. Občiansky zákonník v znení neskorších predpisov, vrátenom prezidentom Slovenskej republiky na opätovné prerokovanie Národnou radou Slovenskej republiky (tlač 1484). Dávam slovo spoločnému spravodajcovi z výboru pre financie, rozpočet a menu pánovi poslancovi Pavlovi Minárikovi. Pán poslanec, uveďte to, prosím vás, vo svojom vystúpení.
Kollár, Boris, predseda NR SR (2021-09-22):
Prosím, prezentujme sa a hlasujeme. (Hlasovanie.) Prítomných 134 poslancov, za 71, proti 3, zdržalo sa 37, nehlasovali 23. (Potlesk.) Konštatujem, že Národná rada tento návrh schválila. Teraz budeme hlasovať o bode 59 schváleného programu, ktorým je prvé čítanie o návrhu poslancov Kotlebu, Schlosára, Beluského, Mizíka a Sulanovej na vydanie zákona, ktorým sa mení a dopĺňa Trestný zákon (tlač 650). Spravodajcom je člen ústavnoprávneho výboru poslanec Martin Nemky, prosím ho, aby hlasovanie uviedol. (Hlasovanie o návrhu poslancov Národnej rady Slovenskej republiky Mariana Kotlebu, Rastislava Schlosára, Martina Beluského, Stanislava Mizíka a Magdalény Sulanovej na vydanie zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a ktorým sa menia a dopĺňajú niektoré zákony , tlač 650.)
B. Bugár, podpredseda NR SR: (2005-06-22):
K. Ondriaš, poslanec: Ďakujem za slovo. Ja som rád, že sa prerokúva novela zákona o sociálnom poistení. Podobnú novelu som predložil Národnej rade už dvakrát a ja verím, že konečne teraz táto novela prejde aspoň do druhého čítania a môžem povedať, že poslanci za Komunistickú stranu Slovenska podporia novelu zákona, lebo si myslíme, že je ozaj veľmi potrebná. Ďakujem.
Danko, Andrej, predseda NR SR (2019-09-13):
(Hovorené súbežne s rečníkom.) V pohode, môžte, pán poslanec, dneska už ma nevyprovokujete.
Zemanová, Anna, poslankyňa NR SR (2016-09-21):
Ďakujem pekne za slovo. Takže návrh zákona, ktorým sa dopĺňa zákon o správnom konaní, tzv. správny poriadok, a ktorým sa menia a dopĺňajú niektoré zákony, tak navrhujú zrušiť povinnosť predkladať výpis z obchodného registra a výpis zo živnostenského registra rôznym inštitúciám pri rôznych úkonoch. Celkovo bolo v zákonoch identifikovaných viac ako 150 situácií, kedy sú tieto výpisy vyžadované. Predkladanie takýchto výpisov je pritom neopodstatnené vzhľadom na to, že oba registre sú verejne prístupné. Takto tieto úkony predstavujú úplne zbytočnú administratívnu záťaž na podnikateľov a občanov. Konkrétne sa zavádza pravidlo, že nemožno požadovať teda predkladanie z obchodného registra pri rôznych situáciách. Je to obsahovo pomerne zložitý návrh zákona, pretože tá identifikácia tých 150 prípadov sa objavuje vo viacerých zákonoch. Takže samotná dôvodová, zdôvodnenie jednotlivých prípadov je identické a určite pomôže, podnikateľom a živnostníkom zjednoduší život aj vlastne ušetrí financie. Účinnosť návrhu zákona sa navrhuje tak, aby termínovo naplnila všetky lehoty procesu prerokovania a schvaľovania zákonov. Takže ďakujem pekne za slovo.
S. Janiš, poslanec: (2009-06-16):
Je to táto vláda, ktorá neumožnila čerpať eurofondy súkromným sociálnym zariadeniam. Je to táto vláda, ktorá neumožnila čerpať eurofondy obyvateľom obcí do dvoch tisíc. Ani na kanalizáciu, ani na vodu. A ak tu narábame s týmito miliardami a predali by sme tie emisie normálne, viete,  uspokojili by ste aj neštátne základné školy, aj neštátne stredné školy, aj neštátne sociálne zariadenia. Všetko by ste boli uspokojili za tieto miliardy, lebo aj do týchto zariadení, do týchto škôl chodia deti občanov, ktorí platia tomuto štátu dane. Ak by ste boli troška skromnejší, ja som to povedal veľmi slušne, tak by sa ušlo na všetkých. A ušlo by sa možno nie na pôžičku na zatepľovanie, ale ušlo by sa možno aj na dotáciu, aspoň čiastočnú, nenávratnú dotáciu na zatepľovanie. Len ak by ste boli skromnejší. Len ak by ste s tými miliardami narábate citlivejšie. A fakt by ste mali pred očami ľudí. Nielen v televízii, kde o tom rozprávate, ale v skutočnosti v reálnom živote.
P. Hrušovský, podpredseda NR SR: (2002-02-01):
P. Magvaši, minister práce, sociálnych vecí a rodiny SR: ... č. 241/2001 Z. z. a spresňujú sa niektoré ustanovenia ohľadom na praktické poznatky z jeho uplatňovania. Tým by som teda chcel konštatovať, že táto novela výrazne rieši jednu z celospoločenských potrieb, ktorá je predmetom spoločenských diskusií, a to je otázka možností reálnejšie siahnuť po vyhľadávaní nelegálnej práce. Ďakujem, pán predsedajúci.
Suja, Miroslav, poslanec NR SR (2023-02-10):
Ježíš, ďakujem. Nechcem zdržiavať. Ja by som len to chcel predrečníkovi povedať, že hovoril, že v prvej bolo všeličo, v programovom vyhlásení vlády a nedodržali ste to alebo nedodržíte. Áno, veľa vecí ste hneď na začiatku nedodržali. S tým sa dá s vami len súhlasiť.
Bugár, Béla, podpredseda NR SR (2017-02-09):
Nech sa páči, prezentujme sa a hlasujme o návrhu. (Hlasovanie.) Prítomných 135 poslancov, za 87, proti 13, zdržalo sa 35 poslancov. Konštatujem, že Národná rada sa rozhodla, že tento zákon prerokuje v skrátenom legislatívnom konaní. Chcem vás informovať o návrhu, za chvíľočku pristúpime teda k prvému čítaniu o tomto návrhu, ktorý prerokovávame v skrátenom legislatívnom konaní. Ak by sme skončili ešte do 12.00 hod., tak by sme, samozrejme, mohli o tom hneď hlasovať, potom by zasadali výbory, poobede máme hodinu otázok, potom interpelácie a po interpeláciách by sme pristúpili k druhému čítaniu o tomto vládnom návrhu zákona. Je s tým všeobecný súhlas? (Súhlasná i nesúhlasná reakcia pléna.) Niekto hovorí že nie, prezentujme sa a hlasujme. (Hlasovanie.) Prítomných 135 poslancov, za 75, proti 28, zdržalo sa 30 poslancov, 2 nehlasovali. Konštatujem, že návrh sme schválili. Teraz pristúpime k prvému čítaniu o vládnom návrhu zákona, ktorým sa dopĺňa zákon č. 315/2016 Z. z. o registri partnerov verejného sektora (tlač 429). Ešte predtým, čo by som dal slovo pani podpredsedníčke vlády Lucie Žitňanskej, s procedurálnymi návrhmi sa hlásia páni poslanci. Pán poslanec Jarjabek.
Érsek, Árpád, poslanec NR SR (2014-10-31):
Ďakujem za slovo. Vážený pán poslanec Matovič, teraz o pol jedenástej Budapešť hlásila v rádiu v správach, že pán Orbán má štikavku (smiech v sále), lebo toľko ste ho spomenul, že ani v maďarskom parlamente možno za týždeň ho nespomínajú. Musíme si spraviť v poriadok v tomto, že kde sedíme, či v maďarskom parlamente, alebo v slovenskom, ale robíme mu dobrú propagandu, čo nie je naša starosť. Aby som vám pripomenul: „Účel svätí prostriedky.“ Prečo to hovorím? Podpis pod kandidátku pánovi z SMK – SMK? (súhlasná reakcia z pléna) – pánovi Bárdosovi, popritom z vašej strany veľká iniciatíva, len ste zabudol vlastnej poslankyni podľa mojich informácií podpísať jej kandidátku. No asi nemali ste, v tom pere niečo chýbalo, asi atrament alebo niečo iné. (Smiech v sále.) A dovoľte mi ešte jednu vec, keby toto počul pán Procházka, tak asi dá vás na súd, lebo tu verejne vyhlasujete, že porušujete zákony. A bolo by to asi fifty-fifty. Ďakujem. (Smiech v sále a potlesk.)
Jurinová, Erika, podpredsedníčka NR SR (2014-04-03):
Ďakujem, pán poslanec. Dávam priestor spravodajcovi, ktorého určil navrhnutý gestorský ústavnoprávny výbor. Nech sa páči, pán poslanec Kadúc.
Přidal, Alojz, poslanec NR SR (2012-06-19):
Dobre. Tak pristúpime k hlasovaniu o pozmeňujúcich a doplňujúcich návrhoch zo spoločnej správy. Pán predseda, dajte hlasovať o bodoch 1, 2, 4, 5, 6, 7 a 8 spoločne s odporúčaním schváliť ich.
Figeľ, Ján, podpredseda NR SR (2013-05-30):
Nech sa páči, počkajte ešte. A nie, to je iné už, pán Jahnátek pôjde. Ivan Štefanec sa pýta ministra hospodárstva Tomáša Malatinského, ktorého zastupuje pán Jahnátek: „Pán minister, keďže podnikateľské prostredie je na Slovensku najhoršie za dvanásť rokov, aké sú vaše návrhy na jeho zlepšenie bez rozdávania peňazí, teda bez nároku na štátny rozpočet?“ Nech sa páči.
Martvoň, Anton, poslanec NR SR (2012-12-13):
Dobrý deň prajem. Ďakujem za slovo. Pán poslanec, myslím si, že mali ste veľmi zaujímavé odborné vystúpenie. Ako ste povedali, snažili ste sa odborne aj neklásť si alebo teda nedávať si servítku pred ústa. Myslím si, že mnohé veci, čo ste povedali, ale aj paradoxne ste sa mali skôr otáčať iným smerom. Konkrétne ste sa mali skôr pozrieť na pána, čo sedí alebo čo sedel po vašej ľavej ruke, teraz sedí taktiež. Je pravda, že množstvo peňazí chýba v systéme školstva, ale viete, kebyže nekupujeme alebo nemáme cédečká za 13 mil. eur a ďalšie podobné, tak, myslím si, že aj viac ako tých 5 % by sme mohli dať potom našim učiteľom a na navýšenie platov. Čiže skôr treba sa obracať aj na niektorých vašich kolegov alebo opozičné strany vo vzťahu k školstvu. Myslím si, že pán Jurzyca, ktorý bol ministrom školstva, pritom chcel byť ministrom úplne iného rezortu, tiež dokázal svoje a tomu školstvu to veľmi nepomohlo. Tu chcem vyzdvihnúť činnosť ministra Čaploviča, ktorý práve v krízovej situácii spolu s vládou dokázali nájsť peniaze a navýšiť, samozrejme, pedagógom ich platy. Ďakujem.
Hlina, Alojz, poslanec NR SR (2014-11-10):
Ďakujem veľmi pekne. Viaceré tie príspevky boli v zmysle, že „republiku si rozvracať nedáme“. Naozaj mi to tak pripadalo. Viete, existuje taký zákon, sa to volá, myslím, že zákon o zhromažďovaní, ktorý umožňuje ľuďom sa zhromaždiť, hej. Čiže ľudia sa zhromaždia za určitým účelom. A vy tomuto zhromaždeniu hovoríte výzva na násilie, násilie. Nič v zlom, kolegovia, prípadne zrušte ten zákon. Naozaj ten zákon je platný, podľa toho zákona sa ľudia môžu zhromaždiť a vyjadriť svoj názor. O tom to je. To je celé. A tá dôslednosť, viete, Rumunsko bolo extrém, ako to dopadlo. Ale za určitých okolností môžem povedať, že u nás to bol extrém, že sa dokopy nič nestalo, ale že sme to, čo predtým fungovalo ako prikryté len stranou, tak sa posvätilo na ústavnú ochranu. To znamená, tí ľudia, ktorí špekulovali, mudrovali, využívali ten systém do ´89., len sa nemohli tým chváliť, kontinuálne prešli so systémom práce do nového systému s tým rozdielom, že už sa s tým mohli pochváliť a získali ústavnú ochranu vlastníctva. Ale to je proste v tom, to je v tom nedôsledné. My sme tomu systému mali zabrániť. Systému malej domov, systému malých službičiek, služby malému, že pomôž ty, ja tebe. Systému tomu, že u nás nevyhrávajú najlepší. U nás vyhrávajú detičky, ktoré sa narodili do zlatých kolísok, u nás tí, čo by aj chceli, stratia drive, resp. si kúpia lacnú letenku, lebo tu nemá zmysel byť najlepší. Načo tu budete najlepší? Načo?! Úplne zbytočné! To vás nikto tuná neocení, budete za blbého ešte, to nemá. A tam sme spravili tú chybu. Tam sme spravili tú obrovskú chybu, že sme to nezadefinovali nanovo. My sme demotivovali tých ľudí, že vlastne sa nič dokopy nezmenilo.
Grendel, Gábor, podpredseda NR SR (2023-02-10):
Pán poslanec Peter Pollák.
T. Cabaj, podpredseda NR SR: (2009-12-02):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto do rozpravy prihlásiť ústne. Nikto sa nehlási. Končím možnosť podania ústnych prihlášok. Vyhlasujem všeobecnú rozpravu za skončenú. Keďže nebola rozprava, nemajú sa k čomu pán minister ani spravodajca vyjadriť. Prerušujem rokovanie o tomto bode programu. Panie poslankyne, poslanci, teraz malo nasledovať druhé čítanie o vládnom návrhu novely zákona č. 385/2000 Z. z. o sudcoch a prísediacich (tlač 1014). Vzhľadom na to, že vláda Slovenskej republiky na svojom dnešnom rokovaní tento návrh vzala späť, nebudeme o ňom rokovať a pristúpime k prvému čítaniu o návrhu poslanca Národnej rady Slovenskej republiky Martina Fedora na vydanie zákona, ktorým sa mení a dopĺňa zákon č. 172/2004 Z. z. o prevode vlastníctva nehnuteľného majetku vo vlastníctve Slovenskej republiky na obec alebo vyšší územný celok v znení neskorších predpisov . Návrh zákona je pod tlačou 1274, návrh na jeho pridelenie na prerokovanie výborom je v rozhodnutí č. 1299. Dávam slovo pánu poslancovi Fedorovi, aby návrh zákona uviedol.
Paška, Pavol, predseda NR SR (2014-11-05):
Pekné popoludnie, vážené pani poslankyne, vážení páni poslanci. Poprosím vás, najmä tí, ktorí sú ešte mimo rokovacej sály, aby ste zaujali svoje miesta. Otváram rokovanie 41. schôdze Národnej rady, ktorú som zvolal na základe požiadavky skupiny 31 poslancov. Poprosím teraz o prezentáciu. (Prezentácia.) Prítomných je 104 poslankýň a poslancov. Sme uznášaniaschopní. Overovateľmi budú na dnešnej schôdzi páni poslanci Milan Halúz a Pavol Zajac. Ich náhradníkmi pani poslankyňa Mária Janíková a pán poslanec Jozef Mikloško. O ospravedlnenie na dnešnej schôdzi požiadali páni poslanci Brixi, Droba, Dzurinda, Fedor, Hudacký, Choma, Jánoš, Kondrót, Kvasnička, Mamojka, Mičovský, Mikloš, Novotný, Raši, pani poslankyňa Vaľová, pán poslanec Vašečka a pani poslankyňa Vášáryová. Na zahraničnej pracovnej ceste je pán predseda zahraničného výboru, pán poslanec Šebej. Ešte pred tým, ako pristúpime k procedúre schvaľovania programu 41. schôdze, vás chcem informovať, že pani poslankyňa a podpredsedníčka Národnej rady Renáta Zmajkovičová mi doručila list, v ktorom sa dnešným dňom vzdáva funkcie podpredsedníčky Národnej rady. Poprosím vás, vzhľadom na nevyhnutnosť procedúry, hlasovať o tomto návrhu. Berieme na vedomie. Je to formálna záležitosť, uznesenie Národnej rady, berieme na vedomie. (Hlasovanie.) 108 prítomných, 102 bolo za, 1 sa zdržal, 5 nehlasovali. Zobrali sme na vedomie, že sa pani podpredsedníčka Renáta Zmajkovičová vzdala funkcie podpredsedníčky Národnej rady. [Bod programu: Návrh skupiny poslancov Národnej rady Slovenskej republiky na prijatie uznesenia Národnej rady Slovenskej republiky k vykonaniu kontroly hospodárenia s finančnými prostriedkami v obchodnej spoločnosti MH Development, s. r. o. (tlač 1283).] Budeme teraz hlasovať o návrhu programu. Skupina poslancov, ktorá požiadala o zvolanie tejto schôdze, žiada prijať uznesenie k vykonaniu kontroly hospodárenia s finančnými prostriedkami v obchodnej spoločnosti MH Development, s. r. o. Tento návrh som pridelil výboru pre financie a rozpočet. Takisto som požiadal, ako obvykle, vládu o zaujatie stanoviska. Budeme teraz hlasovať o návrhu programu schôdze. (Hlasovanie.) 112 prítomných, 46 za, 62 proti, 3 sa zdržali, 1 nehlasoval. Konštatujem, že sme neschválili návrh programu. Vyhlasujem 41. schôdzu za skončenú. Chcem poprosiť členov grémia, zvolávam stretnutie poslaneckého grémia. Pán Poliačik, môžem aj vás poprosiť, aby ste prišli, dobre, aj keď nemáte klub. (Ruch v sále.) Pán Hlina, máte šancu, dobre? Takže poprosím členov poslaneckého grémia a, pán Poliačik, dobre? Ďakujem. (Rokovanie 41. schôdze NR SR sa skončilo o 13.08 hodine.)
P. Farkas, poslanec: (2002-03-14):
Na odôvodnenie návrhu chcem uviesť, že pán minister financií Hajnovič ako člen vládnej delegácie na obed odchádza do Španielska a poprosil Národnú radu o odsunutie týchto bodov, aby mohol byť prítomný na prerokúvaní uvedených bodov v pléne Národnej rady. Ďakujem.
Paška, Pavol, predseda NR SR (2012-05-09):
Pán poslanec Martvoň.
Obrimčáková, Bibiána, poslankyňa NR SR (2013-12-05):
V rozprave vystúpil iba jeden poslanec, pristúpime teda k hlasovaniu o návrhoch zo spoločnej správy. Gestorský výbor odporúča hlasovať o návrhoch uvedených pod bodmi 1 až 5 spoločne a tieto schváliť. Pán predseda, prosím, dajte o tom hlasovať.
Kollár, Boris, poslanec NR SR (2017-03-21):
Ďakujem pekne. Súhlasím s vrátením tohto uvedeného zákona, lebo ja osobne mám za to, že dvojkolová voľba je legitímnejšia a zaručuje v druhom kole väčšiu legitimitu kandidáta, dostane viacej hlasov, samozrejme. Ale dovoľte mi jedným dychom upozorniť na niečo choré. A to, že raz zavádzame dvojkolové voľby, aby tam neboli nebodaj Maďari, a teraz sa ideme spájať v jednokolových voľbách, lebo Kotleba. Myslím si, že súťažiť vo voľbách by sa malo programom, a nie politikárčením. Ďakujem.
Budaj, Ján, poslanec NR SR (2019-09-20):
Ďakujem pekne. Dámy a páni, zákon nie je v Národnej rade prvýkrát, ale má predsa len osobitnú situáciu vzhľadom na legislatívu, ktorá umožňuje, ktorá určuje periodicitu, v akej je možné predkladať zákony opakovane. Toto je zrejme pre nás všetkých posledná príležitosť, kedy môžeme osvedčiť, či stojíme na strane historickej pravdy, ak budeme súhlasiť s tým, aby 21. august, ktorého 50. výročie sme nedávno, relatívne nedávno oslavovali a ktorý stále mobilizuje naše spomienky, mobilizuje spomienky na obete, na krvavé obete okupácie, či bude zapísaný ako deň pamätný. Podotýkam, že to znamená nulový dopad na štátny rozpočet alebo na príjmy podnikateľov, pretože pamätný deň nie je voľný deň. Aký má teda zmysel pamätný deň a aký má zmysel aj ďalší dátum, ktorý má pripomínať, kedy Slovenská republika sa zbavila nepozvaných vojsk a kedy nadobudla štátnu zvrchovanosť, vtedy ešte v rámci Československej federatívnej republiky, tak k tomuto by som povedal pár slov ako v rozprave, do ktorej sa zároveň týmto hlásim. Prosím, pán predsedajúci, skončil som.
Hrnčiar, Andrej, podpredseda NR SR (2017-03-28):
Pán poslanec Viskupič.
Kondrót, Maroš, poslanec NR SR (2018-10-17):
Pán predsedajúci, dajte, prosím, hlasovať o návrhu zákona ako o celku s odporúčaním gestorského výboru s chváliť.
Jasaň, Viliam, poslanec NR SR (2013-05-24):
Ďakujem pekne. Nie preto, že by som vás nemal rád, ako váš kolega povedal, ale také tri poznámky. Keby ste si, pán kolega, prečítali tú tretiu časť správy, ktorá je predkladaná, kde sú prorastové opatrenia, tak by ste si boli možno tri štvrtiny vášho prejavu ušetrili. Pretože tam sú okrem iného aj ministerstvo školstva, aj niektoré ďalšie. Ak by ste sledovali tak, ako sa, ako by ste mali ako poslanec, tak uznesenie vlády z 15. mája zase hovorí o ďalších opatreniach, ktoré boli v tejto oblasti prijaté. Mohli ste si ušetriť. Ale to sa môže stať, lebo však poslanec má veľa práce. Nemá na všetko čas. Ale ešte dve také poznámky. Tá jedna, vy keď aj nechcete, tak sa priznáte. Mňa zaujalo, že zahraniční investori zdierajú vládu. No komu ste to, preboha, predali naše podniky? Komu ste to dali do rúk tie podniky? Tým investorom, ktorí teraz idú zdierať túto vládu? Veď to je strašné konštatovanie. Strašné. A posledná poznámka, že konečne viem, aspoň si myslím, že o čo vám ide, keď neustále hovoríte – jeden mandát a dosť. No ide vám o váš zmrazený plat. Asi závidíte tým ľuďom, ktorí sú aj v iných funkciách, že majú vyšší plat. No nectí vás to. Nectí vás to, pán kolega. Ďakujem pekne.
Bugár, Béla, podpredseda NR SR (2017-12-12):
Na vystúpenie pána poslanca ako jediný pán poslanec Jurzyca s faktickou, nech sa páči.
Glváč, Martin, podpredseda NR SR (2019-10-16):
Ďakujem. Otváram rozpravu. Do rozpravy som dostal jednu písomnú prihlášku, a to pani poslankyňa Remišová. Nech sa páči, máte slovo.
Takáč, Richard, poslanec NR SR (2022-05-03):
Ďakujem veľmi pekne za, za slovo, pán predsedajúci. Pán poslanec Susko, neni čo vyčítať, vždy, zase vystúpenie úplne na odbornej úrovni a vysvetľujúce argumenty, prečo je to totálny nezmysel. Ja by som chcel v dvoch veciach. Jedna vec je tá, ktorú si spomínal, ten bezprecedentný zásah príslušníkov NAKA na okresnom súde, ktorý ti potvrdil aj kolega Saloň, kde, ja neviem, však to je fakt ako, ako mi tu kolega hovorí, že to nenatočí ani film takýto. Akože to je scenár jak, ako lusk. To by v Amerike sa hneď tešili, že aký fantastický akčný thriller by bol z toho natočený, ale, bohužiaľ, toto je realita na Slovensku, dámy a páni. Toto je neskutočné. A ja si myslím, že by sa mali na základe týchto krokov otvoriť oči koaličným poslancom, že kde ste to dostali, kolegyne, kolegovia? Kde ste to dostali tým, že ste takto rozviazali ruky tým vašim skupinám, vyšetrovateľom na NAKE, na špeciálnej prokuratúre, na Najvyššom súde? Dostali ste to do toho štádia, že takto bezprecedentne vyšetrovatelia na NAKA, na NAKA policajti zasahujú na okresnom súde, lebo sa chcú dostať k spisom, kde sa nachádzajú legálne odposluchy tých čurillovcov, ktorí tu robili tie veci, ktoré robili, dámy a páni?! Toto už nie je sranda a treba si to uvedomiť v koalícii. A treba otvorene povedať, že sa vám úplne vymklo spod kontroly. Dostali ste to do toho štádia, že určitá skupinka ľudí si tu na Slovensku robí, čo chce! A, bohužiaľ, smutné na tom je to, že to je všetko odobrené a riadené Mikulcom, Matovičom, Hegerom, Lipšicom a ďalšími!
B. Bugár, podpredseda NR SR: (2004-05-27):
Pán poslanec, položili ste otázku pánovi podpredsedovi vlády Slovenskej republiky pre európsku integráciu, ľudské práva a menšiny pánovi Csákymu: „Pán Csáky, aké kroky podniknete voči pomalej príprave na čerpanie povstupovej finančnej pomoci z fondov EÚ? V súčasnosti mešká vyhodnotenie viacerých grantových schém, výziev v rámci sektorových operačných plánov, dokonca niektoré výzvy boli aj zrušené. Slovensko tak prichádza o veľké finančné prostriedky z fondov EÚ.“ Pán podpredseda, nech sa páči.
Kollár, Boris, predseda NR SR (2021-11-30):
Ďakujem pekne. Dávam slovo spravodajcovi, ktorého určil navrhnutý gestorský ústavnoprávny výbor, poslancovi, teraz neviem, či tu je Rastislav Schlosár. (Reakcia z pléna.) Dobre. Tak nech sa páči. Dobre.
Blanár, Juraj, podpredseda NR SR (2022-11-08):
Teraz nás pani poslankyňa Anna Zemanová ako spravodajkyňa za gestorský výbor pre pôdohospodárstvo a životné prostredie bude informovať o spravodajskej informácií. Nech sa páči.
Gál, Gábor, poslanec NR SR (2016-04-26):
Ďakujem za slovo, pán podpredseda. Pani kolegyňa, veľmi nerád, ale musím na vás reagovať. O akom podvode rozprávate, aké porušenie sľubu, že so SMER-om nepôjdeme? Však volebná kampaň vašej strany aj strany OĽANO bola postavená v posledných mesiacoch na tom, že my sme sa od spolupráce so SMER-om nedištancovali; 250-tisíc letákov, vaše statusy na Facebooku boli len o tom. Vo voľbách sme hovorili o tom, že chceme zabrániť tomu, aby tu SMER nevládol ďalšie štyri roky len sám, alebo respektíve nevládol len čisto so Slovenskou národnou stranou. Ak nechápete tento rozdiel, tak načo ste potom kampaňovali a huckali s tým nádejných voličov, že MOST – HÍD môže ísť po voľbách do vlády so SMER-om? Chceli sme a chceme presadzovať náš volebný program, naše priority a hodnotenie našej strany, nášho rozhodnutia, prosím vás, nechajte na našich voličov, nehovorte v ich mene.
Čepček, Martin, poslanec NR SR (2023-02-16):
Vážené kolegyne, kolegovia, veľmi pekne ďakujem. Ja chcem prečítať pozmeňujúci návrh, ale najprv poviem pár vecí aj k tomu odvodu. Tento pozmeňujúci návrh, on nie je nový. Ja ho mám v šuflíku od konca minulého roka, len tým, že dneska pribudol aj pozmeňujúci návrh pána poslanca Vetráka, tak bolo potrebné ho istým spôsobom zmeniť a istým spôsobom ho novelizovať, takže preto sa podával ten návrh až dnes. Ale ten bankový odvod, z vlastnej skúsenosti, a to mi môže potvrdiť každý občan, ktorý chodí do banky, že poplatky v bankách neklesajú, ale stúpajú. Z vlastnej skúsenosti viem, že keď operujete hotovosťou a hotovosť vkladáte do banky, tak zaplatíte poplatok napríklad šesť euro a možno aj viac, a keď ten, keď tie peniaze z toho účtu vyberáte v hotovosti, nie bankomatom, ale v banke, tak zaplatíte taký istý poplatok, takže poplatky nám neklesli, poplatky nám v podstate stúpajú, preto si myslím, že je namieste zaviesť bankový odvod, a nejakým spôsobom tým, ktorých sa táto kríza dotkne, pomôcť. No a teraz prečítam odôvodnenie tohto návrhu pozmeňujúceho. Z dôvodu konsolidácie verejných financií sa navrhuje rozšírenie rozsahu regulovaných osôb aj o banky a pobočky zahraničných bánk. No, už som sa dozvedel aj z médií, že teda bude tu nejaký bankový odvod, ja som teraz prečítal odôvodnenie, takže nie je to celkom tak, ako tie médiá to šíria, ale idem na ten pozmeňujúci návrh. Pozmeňujúci a doplňujúci návrh poslanca Národnej rady Slovenskej republiky Martina Čepčeka k návrhu poslanca Národnej rady Slovenskej republiky Milana Vetráka na vydanie zákona, ktorým sa mení a dopĺňa zákon č. 235/2012 Z. z. o osobitnom odvode z podnikania v regulovaných odvetviach v znení neskorších predpisov (tlač 1183). Návrh zákona, ktorým sa mení a dopĺňa zákon č. 235/2012 Z. z. o osobitnom odvode z podnikania v regulovaných odvetviach v znení neskorších predpisov, sa mení a dopĺňa takto: V čl. I prvého bodu a v čl. I v prvom bode [§ 3 ods. 1 písm. a) 2. bod] sa vypúšťajú slová „okrem činnosti v oblasti bankovníctva na základe bankového povolenia udeleného Národnou bankou Slovenska podľa osobitného predpisu4a)“. Poznámka pod čiarou k odkazu 4a) sa vypúšťa a zároveň sa táto zmena premietne v úvodnej vete. Ďakujem pekne, skončil som.
Laurenčík, Milan, podpredseda NR SR (2021-11-30):
Poslanec Eduard Kočiš, nech sa páči.
Paška, Pavol, predseda NR SR (2014-11-09):
Pán poslanec Fecko.
P. Hrušovský, predseda NR SR: (2004-02-05):
Prosím teraz pána poslanca Hajduka, aby ako poverený spravodajca výboru pre pôdohospodárstvo uviedol návrh uznesenia k prerokúvanému návrhu na vyslovenie súhlasu Národnej rady Slovenskej republiky s pristúpením Slovenskej republiky k Medzinárodnému dohovoru o ochrane rastlín. Nech sa páči, pán poslanec Hajduk. A. Hajduk, poslanec: Pán...
Kuffa, Štefan, poslanec NR SR (2015-03-18):
Tá odpoveď je taká, že zvyšovanie trestov nevyrieši problém, ale zmena správania spoločnosti, ale zmena správania aj tohto parlamentu. A to platí aj pre vás, pán Šebej. Ste tu dosť dlho. Viete, nebudem taký osobný, ste predsa len starší, ale vedel by som vás tuná zosmiešniť z fleku, úplne z fleku. No ale nuž keď vám minule nestačila taká trošku príučka k tej chemickej vašej tuná alebo tej, tomu diskusnému príspevku, ktorú vám položil tuná pán kolega Mikloško potom tú otázku. Nepoznali ste na ňu odpoveď. Skúste sa nad tým zamyslieť. Nie ste všemúdry a vševediaci. (Ruch v sále.) Ale jednu vec chcem povedať. Ani ja sa za takého nepovažujem, ani ja sa za takého nepovažujem, a ak chcete, nech sa páči, máte možnosť sa prihlásiť aj s faktickou, aj do rozpravy. Môžete sa prihlásiť. Ale ten, kto odmieta Božiu milosť, stratí aj ľudskú prirodzenosť. Ale tomu ja neviem, že či to, hej, či sa to dá vôbec aj pochopiť, toto, čo tu hovorím. Možnože ani nie to, čo hovorím. Ale to je presne, to je presne ovocie toho všetkého tuná aj v pléne Národnej rady. Aj my sme takým zrkadlom spoločnosti, ako sa správame, aj skrze tú legislatívu a zákony, ktoré tuná do pléna Národnej rady sa predkladajú. Neni to prvý zákon, nie je to prvý zákon, ktorý tuná je. Ja s ním nesúhlasím. Dovolil som si vyjadriť svoj názor. Nečakal som ani za to ani pochvalu, ani nič, len tie slová kritiky, ktoré sa tu na mňa zosypali, ale stojím si za tým, to, čo som povedal. A mená tuná nemajú padať, a keď je to aj katolícky kňaz, a o ňom hovoriť, ako kolega Viskupič tuná hovorí, že je „špina jedna špinavá“, tak ja si myslím, že toto už by nemal tiež jeden poslanec Národnej rady tuná hovoriť a mal by si udržať aj tie emócie, keď aj veľakrát tie emócie sa tu dajú krájať. Je to môj názor, nemusíte s tým súhlasiť, ale... (Prerušenie vystúpenia časomerom.)
V. Veteška, podpredseda NR SR: (2008-06-19):
Nasledujúcim bodom programu je prvé čítanie o návrhu poslancov Národnej rady Slovenskej republiky Ivana Mikloša a Ivana Štefanca na vydanie zákona, ktorým sa mení zákon č. 98/2004 Z. z. o spotrebnej dani z minerálneho oleja v znení neskorších predpisov . Návrh zákona ste dostali ako tlač č. 659 a rozhodnutie na pridelenie na prerokovanie vo výboroch je v rozhodnutí č. 664. Dávam slovo poslancovi Ivanovi Miklošovi, aby návrh zákona uviedol.
Zemanová, Anna, poslankyňa NR SR (2016-09-21):
Ďakujem pekne za slovo. No, tie prípady, ktoré tu hovoríte, sú ľudskými tragédiami častokrát a východisko z nich je veľmi ťažké. Avšak tento zákon, mám pocit, že sanuje zase len nefunkčný štát, nefunkčný systém. Keby fungoval inštitút osobného bankrotu, tak aspoň pri tých väčších pohľadávkach by sa dalo týmto ľuďom pomôcť. Asi v prvom rade by sa mali využiť existujúce právne nástroje na to, aby sa ľudia dostali do normálneho funkčného stavu, aby sa mohli zamestnať, aby mohli splácať svoje dlhy. Asi nie je úplné riešenie odpustenie, nejaké paušálne odpustenie dlžôb, ale skôr by mala byť nejaká právna pomoc, resp. tieto inštitúty osobných bankrotov by mali byť možno lacnejšie, pružnejšie, rýchlejšie, aby vlastne dlh, ktorý človek má, nenarastal, ale aby mal nejaký splátkový kalendár, aby sa mohol slušne zamestnať a aby ho neprenasledoval exekútor pri akejkoľvek situácii, kedy sa človek zamestná. Pretože je pravdou, že je to len narastanie potom čiernej práce, narastanie ľudských tragédií a rodinných osudov.
Jurinová, Erika, podpredsedníčka NR SR (2014-02-06):
Pán poslanec Hraško.
Matejička, Vladimír, poslanec NR SR (2018-12-04):
Keďže spoločná správa neobsahuje pozmeňujúce a doplňujúce návrhy, pristúpime k hlasovaniu o pozmeňujúcom návrhu, ktorý odznel v rozprave. Pán predseda, dajte hlasovať o pozmeňujúcom návrhu pána poslanca Kresáka.
J. Tkáčová, poslankyňa: (2007-10-30):
Toto je fráza, ktorú sústavne opakujete a ktorá nie je pravdivá. Všetky zákony sme pripravovali so zreteľom na solidaritu, aj keď budete tvrdiť, že to pravda nie je. My totiž chápeme solidaritu ako spoluúčasť jednej skupiny so skupinou druhou. Napríklad pracujúci solidarizujú s nepracujúcimi, s nezamestnanými, zdraví solidarizujú s chorými, majetnejší solidarizujú s chudobnými. Rozdiel medzi naším poňatím solidarity je v dvoch základných veciach. Po prvé, je to v miere solidarity. My sme požadovali aktívnu spoluúčasť na solidarite, vlastnú aktivitu. A vy by ste chceli, aby všetci mali rovnako málo, ako to bolo pred rokom 1989, a aby o všetkom rozhodoval všemocný štát. A druhý bod, v ktorom sa líšime v pohľade na solidaritu, je pohľad na tvorbu zdrojov na solidaritu, pretože my v prvom rade sme preferovali ozdravenie ekonomiky a jej trvalý rast, aby tieto zdroje vytvárala spoločnosť, ekonomika. Vy pozeráte na to, hlavne ako obrať ľudí. Pán kolega, ak hovoríte o nemorálnosti a protiústavnosti, dovolím si povedať, že ja považujem za nemorálne a protiústavné napríklad zmenu v zákone o sociálnom poistení, a to v dobe minimálneho sporenia z 10 na 15 rokov. Ja som presvedčená, že ak toto ustanovenie prejde, tak dotknutí občania, ktorí vstúpili... (Prerušenie vystúpenia časomierou.)
Abrhan, Pavol, poslanec NR SR (2012-12-18):
Ďakujem pekne. Pán poslanec Štefanec, na úvod svojho vystúpenia ste privítali pani ministerku zdravotníctva a tešíte sa, že tu s nami je. Musím povedať, že pre mňa je to sklamanie. Zvolávali sme mimoriadnu schôdzu, hlasmi strany SMER táto schôdza neprešla. Chceli sme na základe toho diskutovať o justícii s ministrom spravodlivosti, a preto sme podali návrh na odvolanie ministra, aby sme si vynútili túto diskusiu. Nakoniec došlo k dohode, že bude predložená správa a že budeme diskutovať. Ja som očakával, že budeme diskutovať s ministrom spravodlivosti, a nie s pani ministerkou zdravotníctva o situácii v justícii. Ale som ochotný to akceptovať pod tou podmienkou, ak toto delegovanie vlády Slovenskej republiky na túto rozpravu je mienené tak, že vláda vníma, a preto poslala ministerku zdravotníctva, že situácia v justícii je chorá a niekto to musí liečiť. Ďakujem pekne.
Kozelová, Monika, poslankyňa NR SR (2021-10-06):
Pán predsedajúci, informácia obsahuje dva body. Budeme o oboch bodoch hlasovať spoločne. Dajte o nich, prosím, hlasovať. Upozorňujem, že v pléne bol podaný pozmeňujúci návrh, ktorý rieši problematiku komplexnejšie.
Laurenčík, Milan, podpredseda NR SR (2021-09-17):
Ďakujem. Chce sa vyjadriť pani spravodajkyňa? Nechce. Preto prerušujem rokovanie o tomto bode programu. Vážené panie poslankyne, vážení páni poslanci, teraz by sme mali pristúpiť k prvému čítaniu návrhu skupiny poslancov na vydanie zákona, ktorým sa mení a dopĺňa zákon č. 530/2011 Z. z. o spotrebnej dani z alkoholických nápojov v znení neskorších predpisov a ktorým sa mení a dopĺňa zákon č. 467/2002 Z. z. o výrobe a uvádzaní liehu na trh v znení neskorších predpisov. Keďže pani predkladateľka, pani poslankyňa Jarmila Halgašová sa ospravedlnila, tak tento bod presúvame na koniec schôdze. Ďalší bod by mal byť tak prvé čítanie o návrhu poslancov Dominika Drdula, Jozefa Pročka, Marcela Mihalika, Romany Tabák a Radovana Slobodu na vydanie zákona, ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov. Taktiež tu nevidím pána predkladateľa, pána poslanca Dominika Drdula a takisto ani pána spravodajcu. Takže tento bod tiež presúvame na koniec schôdze. Ďalej by sme mali pokračovať prvým čítaním o návrhu skupiny poslancov na vydanie zákona o pomoci tehotným ženám. Ani pani poslankyňa Záborská, ani pán poslanec spravodajca nie sú v sále, takisto tento bod prepadá na koniec schôdze. Ďalší kolegovia už vidím, že v sále sú, takže teraz bude prvé čítanie o návrhu poslanca Györgya Gyimesiho na vydanie zákona, ktorým sa mení a dopĺňa zákon č. 184/1999 Z. z. o používaní jazykov národnostných menšín v znení neskorších predpisov. Návrh zákona je uvedený ako tlač 666. Návrh na jeho pridelenie na prerokovanie výborom je v rozhodnutí č. 696. Dávam slovo pánovi poslancovi Györgyovi Gyimesimu, aby návrh zákona uviedol. Nech sa páči. (Rokovanie o návrhu poslanca Národnej rady Slovenskej republiky Györgya Gyimesiho na vydanie zákona, ktorým sa mení a dopĺňa zákon č. 184/1999 Z. z. o používaní jazykov národnostných menšín v znení neskorších predpisov , tlač 666.)
P. Hrušovský, podpredseda NR SR: (2002-05-31):
L. Pittner, poslanec: Vážim si, pán poslanec, Hajdúk, že ste sa verejne prihlásili k tomu, čo sa dnes, a nielen dnes, už niekoľko rokov od novembra nenosí, pretože skôr naopak, títo ľudia sa hlásia k najväčším demokratom, k najväčším kresťanom, k najväčším podnikateľom, ale na druhej strane by som vám doprial porozprávať sa s Lacom Holdošom, ak by ešte žil, s Lacom Novomeským, ak by ešte žil, ba dokonca aj s Gustávom Husákom, ktorí ako zakladatelia toho systému, ktorý zvelebujete, potom videli, koľko toho bolo lakeť. Ale k tej úvodnej poznámke pána alebo k tomu, čo povedal pán spravodajca, chcem povedať, naozaj aj ja som toho názoru, že tento zákon je veľmi potrebný, veľmi efektívny. Ale bolo by chybou, ak by sme ho predkladali izolovane. Dokonca mám taký pocit, že by mu prospelo, ak by on prišiel na poradie až po prerokovaní Trestného zákona a Trestného poriadku, teda rekodifikácie, pretože v tomto znení vznikajú rôzne problémy, ktoré by boli na škodu tohto zákona v praxi.
Hrušovský, Pavol, podpredseda NR SR (2011-03-24):
Hlasujeme, páni poslanci, o návrhu prerokovať zákon v treťom čítaní. (Hlasovanie.) 147 prítomných, 77 za, 70 sa zdržalo. Návrh sme schválili. Pristúpime k tretiemu čítaniu o vládnom návrhu zákona. Otváram rozpravu. Do rozpravy sa nehlási nik z prítomných pánov poslancov, preto ju vyhlasujem za skončenú. Pristúpime k hlasovaniu o návrhu zákona ako o celku so schválenými pozmeňujúcimi návrhmi s odporúčaním gestorského výboru...
V. Novotný, poslanec: (2005-05-10):
Zajedno som ale vďačný pánovi poslancovi Paškovi, že jasne  pomenoval, že celá reforma, tak ako je napísaná, je zlá, teda ju odmieta. Za to mu ďakujem. Čiže je jasné, že to, z čoho sme sa odrazili na začiatku rečníckeho vystúpenia pána poslanca Chovanca je pravda, že strana Smer je silne antireformná, protireformná strana a stojí proti reformám, ktoré táto vláda urobila. Lebo to treba jasne občanom povedať, aby tomu rozumeli, že teda my tie reformy robíme a chceme v nich pokračovať a Smer ich chce zrušiť. Jednoducho zrozumiteľne. No ale idem ďalej. Reforma občanov nič nepriniesla, hovoril pán poslanec Paška. No, nebudeme sa znovu naháňať argumentom, čo mohla reforma za štyri mesiace doniesť alebo nedoniesť, ale napríklad reforma zdravotníctva občanom doniesla to, že dlh zdravotníctva za minulý rok bol 2,3 miliardy korún, a nie 9 miliárd korún. Teda občania sa budú menej skladať a menej splácať dlhy cez Veriteľa, ktoré mu vyrobil systém. Lebo raz ich niekto musí  zaplatiť, to má pán poslanec Paška svätú pravdu, ale ten niekto sa volá občan, lebo nikto iný tu v tejto krajine akosi nejako nechce platiť. Čiže len občania to môžu zaplatiť a máme pre nich dobrú správu, dlh je menší a bude ešte menší tento rok. No, čo doniesla reforma zdravotníctva pre občana. No tak napríklad pre Košičanov doniesla to,  že ich fakultná nemocnica dnes mesačne hospodári len so stratou vo výške odpisov. No napríklad to im doniesla reforma. To, že v tej nemocnici je reálne viacej liekov už aj preto, lebo mnohí dodávatelia boli prostredníctvom Veriteľa už oddlžení,  alebo respektíve boli  vyrovnané pohľadávky voči tomuto poskytovateľovi a splatnosť faktúr tejto nemocnice je 60 dní, nie rok a pol, ako bola predtým, nie rok a pol, 60 dní je splatnosť faktúr. Choďte sa spýtať pána riaditeľa  Šajtyho, keď mi neveríte, že klamem, naozaj, choďte sa ho spýtať. Však o reforme rozprávame od 1. januára, však o tom rozprávame. Napríklad doniesla občanom to, že sa otvorila sieť poskytovateľov zdravotnej starostlivosti. To znamená, že keď lekár chce ísť do súkromnej  praxe, no nikto mu v tom  nebráni tak ako doteraz, že cez ministerstvo nejako tam hľadal nejakú sieť a tam rozmýšľal, či vojde do tej škatuľky, alebo nie, že koľko je pneumológov alebo kardiológov v tom danom okrese. Nie, on môže  pokojne ísť do verejnej siete, či s ním uzavrie poisťovňa zmluvu, no, však o tom to je, o tom to je, aby sme súťažili. Však predsa nebudeme s každým paušálne uzatvárať zmluvu, lebo práve  sa rozhodol, že bude robiť u súkromného  kardiológa. Či to bol dobrý ten predchádzajúci systém? No, aby som dlho nehovoril, hovoril pán poslanec, že horší sa dostupnosť zdravotnej starostlivosti. Kde? V meste Košice? V Košickom kraji, aby sme hovorili o tom, čo najlepšie pozná? Ktorý poskytovateľ zanikol v Košiciach? Kde sa zhoršila, ja len viem, že rastú výkony, v geriatrickom centre rastú výkony, vo Východoslovenskom ústave srdcovo-cievnych chorôb rastú výkony, vo Východoslovenskom onkologickom ústave. Ja som spravodajca, áno. (Hlasy zo sály.)
Hrušovský, Pavol, podpredseda NR SR (2011-07-11):
Pani poslankyňa Blahová.
Krajniak, Milan, minister práce, sociálnych vecí a rodiny SR (2020-04-03):
Vážený pán predseda, vážené dámy a páni, v tomto zákone ide o jednoduchú vec. Chceme odpustiť odvody splatné v apríli, pardon, posunúť splatnosť odvodov splatných v apríli za marec tohto roku o tri mesiace a súčasne splnomocňujeme vládu, aby mohla aj ďalšie mesiace odložiť až do skončenia krízy, odložiť splatnosť o tri mesiace. Dôvod, prečo to robíme, okrem toho, teda že chceme, samozrejme, že sa týka o subjekty, ktoré, ktorých hospodársky výsledok a obrat v jednotlivých mesiacoch je horší, alebo teda pokles je minimálne 40 % v tržbách, čiže nielen tie, ktoré sú zavreté, ale aj ďalšie subjekty. A robíme to tak aj kvôli tomu, aby v tej schéme prvej sociálnej pomoci, ktorá, vlastne žiadosti od budúceho týždňa sa budú podávať na národné úrady práce, aby neboli tieto subjekty vedené medzi neplatičmi, lebo keby boli vedené medzi neplatičmi, nemôžu požiadať o túto pomoc. Čiže aj z tohto dôvodu sme to robili takto narýchlo, aby vlastne už splatnosti odvodov, ktoré sú za marec a splatných teraz v apríli, aby všetky tieto subjekty boli v poriadku z hľadiska tých žiadosti. Ďakujem veľmi pekne.
P. Hrušovský, predseda NR SR: (2005-05-10):
B. Brestenská, poslankyňa: Vážený pán predseda, vážení páni poslanci, vážené pani poslankyne, Výbor Národnej rady Slovenskej republiky pre hospodárstvo, privatizáciu a podnikanie na svojom zasadnutí uznesením z 27. apríla číslo uznesenia 563 ma určil za spravodajkyňu k vládnemu návrhu zákona o orgánoch štátnej správy vo veciach drogových prekurzorov a o zmene a doplnení niektorých zákonov (tlač 1098). Konštatujem, že uvedený návrh zákona spĺňa z formálnoprávnej stránky všetky náležitosti uvedené podľa § 67 a § 68 zákona Národnej rady č. 350/1996 Z. z. o rokovacom poriadku Národnej rady  v znení neskorších predpisov, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Všeobecná časť dôvodovej správy obsahuje cieľ predloženého návrhu zákona, zhodnotenie súladu s Ústavou Slovenskej republiky a medzinárodnými zmluvami, ktorými je Slovenská republika viazaná, vplyv na verejné financie, vplyv na zamestnanosť a životné prostredie. Nebude mať dopad na štátny rozpočet ani na rozpočty obcí a vyšších územných celkov, ani vplyv na zamestnanosť, ani na životné prostredie. Návrh zákona obsahuje doložku zlučiteľnosti s právom Európskych spoločenstiev a právom Európskej únie, podľa ktorej problematika zákona je upravená v práve Európskych spoločenstiev a nie je upravená v práve Európskej únie. Vychádzajúc z oprávnení, ktoré pre mňa ako spravodajkyňu vyplývajú z § 73 ods. 3 písm. c) zákona o rokovacom poriadku, odporúčam, že uvedený výbor sa zhodol na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady z 21. apríla 2005 pod číslom 1114 navrhujem, aby návrh zákona prerokovali výbory: ústavnoprávny, výbor pre hospodárstvo, privatizáciu a podnikanie a výbor pre zdravotníctvo. Za gestorský výbor navrhujem Výbor Národnej rady pre hospodárstvo, privatizáciu a podnikanie. Odporúčam, aby výbory predmetný návrh zákona prerokovali v druhom čítaní do 15. júna 2005 a gestorský výbor do 17. júna 2005. Pán predsedajúci, prosím, otvorte rozpravu.
Laššáková, Jana, podpredsedníčka NR SR (2013-12-11):
Na vystúpenie pána poslanca s faktickou poznámkou sa hlásia páni poslanci Cicoň a Martinák. Končím možnosť prihlásiť sa s faktickými poznámkami. Nech sa páči, pán poslanec Cicoň.
Stančík, Andrej, poslanec NR SR (2020-04-07):
Ďakujem za slovo. Ja som tu prvý deň, tak som nechcel moc hovoriť. Ale rád by som v podstate poďakoval pánovi Karahutovi za naozaj vecný, odborný príspevok. Pretože som tu teda prvý deň, ale uvedomujem si, že krajina je v kríze a národ sa na nás pozerá, my riešime všetko v takom zrýchlenom móde a často namiesto toho, aby sme riešili naozaj odborné, vecné veci alebo pozmeňováky, tak namiesto toho sú tu osobné útoky z jednej, druhej strany a riešime doslova hodiny veci, ktoré by sme riešiť nemuseli alebo ktoré si môžme nechať na dobu, keď na to bude čas. Jednoducho v dobe krízy riešiť, kto kedy čo hovoril, namiesto toho, aby sme sa bavili o tých zákonných návrhoch, je úplne zbytočné, a preto by som možno aj rád vyzval, aby sme naozaj skutočne riešili to, čo je podstatné, a nerobili si tu ako povedali niektorí poslanci, jednoduché PR a nejaký politický marketing. Ďakujem.